Netha Hussain

Netha Hussain (, []; Kunnamangalam, Kerala, 1990eko ekainaren 11) indiar mediku eta wikilaria da, Wikipedian koronabirusaren jatorriari buruzko informazio okerra zabaltzeari aurre egiteagatik ezaguna.

 Bizitza 
Hussain 1990eko ekainaren 11n jaio zen Kunnamangalamen, Kerala estatuan.

2010ean hasi zen Wikipedia editatzen, Kozhikodeko Medikuntza Fakultateko lehen mailako ikaslea zela oraindik. 2016an goi mailako ikasketak burutu zituen Suediako Göteborgeko Unibertsitatean. 2018ra arte, Huffington Post egunkariaren webgunean aritu zen blogari gisa. 2020an, Neurozientzia Klinikoan doktoregoa lortu zuen Göteborgeko Unibertsitatean.

2020an, COVID-19 pandemiarekin lotutako artikuluak sortzen eta zuzentzen hasi zen Wikipediaren ingelesezko, malabarerazko eta suedierazko edizioetan. COVID-19ari buruzko ia 30 artikulu idatzi ditu Wikipedian, besteak beste, COVID-19aren aurkako metodo frogatu gabekoen zerrenda, pandemiari buruzko informazio okerra Interneten zabaltzea saihesteko helburuarekin.

 Sariak 
2020an, Hussainek Women in Open Source Academic Award jaso zuen, Wikipedian ezagutza eta informazio medikoa zabaltzeko eta partekatzeko egindako ekarpenengatik. Urte berean, Nazio Batuen Erakundearen aipamen berezia jaso zuen erakunde horren Twitter kontu ofizialaren bidez. 2021eko Wikimania konferentzia birtualean, Urteko Wikilariaren Ohorezko Aipamena jaso zuen Jimmy Wales Wikipediaren sortzailekidearengandik.

 Erreferentziak 

 Kanpo estekak 

Kategoria:Indiako medikuak
Kategoria:Emakume medikuak
Kategoria:Emakume neurozientzialariak
Kategoria:Wikilariak
Kategoria:XX. mendeko indiarrak
Kategoria:XXI. mendeko indiarrak